钦定古今图书集成/明伦汇编/官常典/第596卷 > 《新秋同郡僚南旺舟中作》石九奏
## 钦定古今图书集成/明伦汇编/官常典/第596卷 > 《新秋同郡僚南旺舟中作》石九奏

皇家输挽浮千舸，水国蒹葭寄一旌。灯火窥邻群语
细，星辰满座片怀明。舟师计候家全载，估客喧风夜
半行。不寐每思波浪恶，徒惭禄食一身轻。

《史记平准书》：“孝文时，匈奴数侵盗北边，屯戍者多，边
粟不足给食当食者，于是募民能输及转粟于边者
拜爵，爵得至大庶长。”

《汉书息夫躬传》：“哀帝即位，躬为光禄大夫，天子使躬
持节领护三辅都水。躬立表，欲穿长安城，引漕注太
仓下，以省转输，议不可成，乃止。”

《朱博传》：“博字子元，杜陵人。家贫，少时给事县为亭长，
稍迁为功曹，伉侠好交。历曹史列掾，出为督邮书掾大将军王凤举为栎阳令，迁冀州刺史，徙并州刺史，
护漕都尉。”

《后汉书寇恂传》：光武南定河内，拜恂河内太守，行大
将军事。光武谓恂曰：“河内完富，吾将因是而起。昔高
祖留萧何镇关中，吾今委公以河内，坚守转运，给足
军粮，率厉士马，防遏他兵，勿令北度而已。”光武于是
复北征燕、代。恂移书属县，讲兵肄射，伐淇园之竹，为
矢百馀万，养马二千匹，收租四百万斛，转以给军。及
光武上尊号即位，时军食急乏，恂以辇车骊驾转输
前后不绝，尚书升斗以禀百官，帝数策书劳问。
《邓训传》：“训永平中理滹沱石臼河，从都虑至羊肠仓，
欲令通漕。太原吏人苦役，连年无成，转运所经三百
八十九隘，前后没溺死者不可胜算。建初三年，拜训
谒者，使监领其事。训考量隐括，知大功难”立，具以上
言，遂罢其役。更用驴辇，岁省费亿万计，全活徒士数
千人。

《蜀志李严传》：“严改名平。九年春，亮军祁山，平催督运
事，秋夏之际，值天霖雨，运粮不继，平遣参军狐忠督
军，成藩喻指，呼亮来还，亮承以退军。平闻军退，乃更
阳惊，说军粮饶足，何以便归，欲以解己不办之责，显
亮不进之愆。”

《贾逵传》：“文帝即位，以逵为豫州刺史。逵遏鄢汝，造新
陂，又断山溜长谿水，造小弋阳陂，又通运渠二百馀
里，所谓贾侯渠者也。”

《晋书张华传》：“华，武帝时拜中书令。帝谋伐吴，将大举，
以华为度支尚书，量计运漕，决定庙算。”

《魏书陆俟传》：“俟长子馛，显祖时封建安王。车驾亲讨
蠕蠕，诏馛为选部尚书，录留台事，督兵运粮，一委处
分。”

《隋书宇文恺传》，“高祖践阼，以恺领营新都副监。后决
渭水达河，以通运漕，诏恺总督其事。”

《苏孝慈传》：“高祖受禅，拜孝慈为太子右卫率。明年，上
于陕州置常平仓，转输京下。以渭水多沙流，乍深乍
浅，漕运者苦之。于是决渭水为渠以属河，令孝慈督
其役。渠成，上善之。”

《文帝本纪》：开皇四年“九月乙丑，幸霸水，观漕渠，赐督
役者帛各有差。”

《阎毗传》：“炀帝嗣位，毗拜起部郎。帝将兴辽东之役，自
洛口开渠，达于涿郡，以通运漕，毗督其役。”

《册府元龟》：“武德二年闰二月，太府少卿李袭誉运剑
南之米以实京师。八月，扬州都督李靖运江淮之米
以实雒阳。”

贞观十七年，令太仆少卿萧锐于河南道诸州转粮
入海。

《旧唐书韦挺传》：“挺为太常卿。贞观十九年，将有事于
辽东，择人运粮。马周奏挺才堪麤使，太宗从之。挺以
父在隋为营州总管，有经略高丽遗文，因此奏之。太
宗甚悦，谓挺曰：‘幽州以北，辽水二千馀里无州县，军
行资粮，无所取给。卿宜为此使，但得军用不乏，功不
细矣’。”以人部侍郎崔仁师为副使任。自择文武官四
品十人为子，使以幽、易、平三州骁勇二百人、官马二
百匹为从。诏河北诸州皆取挺节度，许以便宜行事。
太宗亲解貂裘及中厩马二匹赐之。挺至幽州，令燕
州司马王安德巡渠通塞，先出幽州库物，市木造船，
运米而进。自桑干河下至卢思台，去幽州八百里，逢
安德还，曰：“自此之外，漕渠壅塞。”挺以北方寒雪，不可
更进，遂下米于台侧权贮之，待开岁发春，方事转运。
度大兵至，军粮必足，仍驰以闻。太宗不悦，诏挺曰：“兵
尚拙速，不贵工迟。朕欲十九年春大举，今言二十年
运漕，甚无谓也。”乃遣繁畤令韦怀质往挺所取度支
军粮，检覆渠水。怀质还奏曰：“挺不先视漕渠，辄集工
匠，造船运米，即下至卢思台，方知渠闭，欲进不得，还
复水涸，乃便贮之，通达平夷之区。又挺在幽州，日致
饮会，实乖至公。陛下明年出师，以臣度之，恐未符圣
策。”太宗怒，令将作少监李道裕代之。

《唐书姜师度传》：“神龙初，师度为易州刺史，循魏武帝
故迹，并海，凿平卤渠，以通饷路，罢海运，省功多。”
《齐澣传》：“开元二十五年，澣迁润州刺史，充江南东道
采访处置使。润州北界，隔吴江至瓜步尾，纡汇六十
里，船绕瓜步，多为风涛之所漂损。澣乃移其漕路于
京口塘下，直渡江二十里，又开伊娄河二十五里，即
达扬”子县。自是免漂损之灾，岁减脚钱数十万。又立
伊娄埭，官收其课，迄今利济焉。

《王绍传》：包佶领租庸盐铁使，署判官。时李希烈阻兵
江淮，输物留梗，乃徙饷道自颍入汴，绍入关。德宗已
西狩，乃督轻货趣间道走洋州。绍先见行在，帝劳之
曰：“吾军乏春服，朕且衣裘，奈何？”绍流涕曰：“佶遣臣贡
奉，无虑五十万，当即至。”帝曰：“道回远，经费方急，何可
望邪？”后五日继至，由是纾难。

《韩滉传》：“滉为镇海军节度使，绥辑百姓，均租调，不逾
年，境内称治。帝在奉天，淮汴震骚，滉训士卒，分兵戍河南。既狩梁州，又献缣十万。疋请以镇兵三万助讨
贼，有诏嘉劳，进检校尚书右仆射，封南阳郡公。李希
烈陷汴州，滉遣裨将王栖耀、李长荣、柏良器以劲卒
万人进讨，次雎阳而贼已攻宁陵，栖耀等破走之，漕”
路无梗，完靖东南，滉功多。时里胥有罪，辄杀无贷，人
怪之，滉曰：“袁晁本一《鞭背史》，禽贼有负，聚其类以反。
此辈皆乡县豪黠，不如杀之，用年少者，惜身保家，不
为恶。”又以贼非牛酒不啸结，乃禁屠牛，以绝其谋。婺
州属县有犯令者，诛及邻伍，坐死数十百人。又遣官
分察境内，罪涉疑似必诛，一判辄数十人，下皆愁怖。
闻京都未平，乃闭关梁，禁牛马出境。筑石头五城，自
京口至玉山，毁上元道佛祠四十区，修坞壁，起建业
抵京岘，楼雉相望，以为朝廷有永嘉南走事。置馆第
数十于石头城，穿井皆百尺，命偏将丘涔督役，日数
千人。涔虐用其众，朝令夕办。先世丘垄皆发夷造楼
舰三千，柁以舟师，由海门大阅，至申浦乃还。追李长
荣等归。以亲吏卢复为宣州刺史，增营垒，教习长兵，
毁钟铸军器。陈少游在扬州，以甲士三千临江大阅，
滉亦总兵临金山，与少游会，以金缯相饷酬。然滉“握
彊兵，迁延不赴难，而调发粮帛以济朝廷者，繈属当
时实赖之。”李晟方屯渭北，滉运米馈之，船置十弩以
相警捍，贼不能剽。始，漕船临江，滉顾僚吏曰：“天子蒙
尘，臣下之耻也。”乃自举一囊，将佐争负之。贞元元年，
加检校左仆射、同中书门下平章事、江淮转运使，封
郑国公。以缮治石头城。人颇言有窥望意，虽帝亦惑
之。会李泌间关辨数，帝意乃解。

《旧唐书懿宗本纪》：咸通三年，广州乏食。润州人陈磻
石诣阙上书言：“江西、湖南溯流运粮，不济。军师士卒，
食尽则散，此宜深虑。臣有奇计以馈南军。”天子召见
磻石，因奏：“臣弟听思曾任雷州刺史，家人随海船至
福建往来，大船一只，可致千石。自福建装船，不一月
至广州，得船数十艘，便可致三万石至广府矣。”又引
刘裕海路进军破卢循故事，执政是之。以磻石为盐
铁巡官，往扬子院专督海运。于是康承训之军皆不
阙供。

《墨庄漫录》：“发运使，淳化四年，始建官焉。六路转输于
京师者，至六百二十万石，通、泰、楚、海四州煮海之盐
以供六路者，三百二十馀万石，复运六路之钱以供
中都者，常不下五六十万贯。淳化四年，以内殿崇班
杨允恭为都大管勾江南诸州纲船般运盐粮钱帛
茶货。”当时殿直蔡崇道、供奉官刘全信同管勾。五年
七月，允恭授西京作坊使，逐次添管职事，乃立“制置
发运使额。”至乾兴元年十二月，文武官二员。皇祐元
年，施昌言以天章阁待制充使，自后多除两制、都统。
六路年额上供米六百二十万石，内四百八十五万
石赴阙，一百三十五万石；南京畿送纳淮南，一百五
十万石赴阙，二十万石；咸平、尉氏，五万石。《大康》，江南
东路：九十九万一千一百“石，七十四万五千一百石
赴阙，二十四万五千石赴拱州。江南西路：一百二十
万八千九百石，一百万八千九百石赴阙，二十万石
赴南京，湖南六十五万石尽赴阙，湖北三十五万石
尽赴阙。两浙一百五十五万石，八十四万五千石赴
阙，四十万三千三百”五十二石。陈留二十五万一千
六百四十八石。雍丘

《燕翼贻谋录》：“皇朝初下江南，置水路、陆路发运二使，
运江南之粟以赡京师。其后以陆路不便，悉从水路。
雍熙四年四月己亥，诏合水路、陆路发运为一路，以
王继昇掌之，董俨为同掌。自此迄于宣和不改。”
《宋史·西夏传》：“至道二年春，命洛苑使白守荣等护送
刍粟四十万于灵州，且令车重先后作三队，丁夫持
弓矢自卫，士卒布方阵以护之，遇敌则战，可以无失。”
复令会州观察使田绍斌率兵应援，而守荣乃并为
一运。继迁邀击于浦洛河，绍斌不救，众溃，运馈尽为
继迁所得。太宗闻之怒，

《张齐贤传》：“齐贤，曹州冤句人，为江南西路转运副使。
冬改右补阙，加正使。齐贤至官，询知江南诸州小民
居官地者，有地房钱，吉州缘江地虽沦没，犹纳勾栏
地钱，编木而浮居者，名水场钱。皆前代弊政，齐贤悉
论免之。初，李氏据有江南，民户税钱三千已上者，户
出丁一人，黥面自备器甲输官库，出即给之，日支粮”
二升，名为义军。既内附，皆放归农。至是，言者以为此
辈久在行伍，不乐耕农，乞遣使选充军伍，并其家属
送阙下。齐贤上言：“江南义军，例皆良民，横遭黥配，无
所逃避，克复之后，便放归农，久被皇风，并皆乐业。若
逐户搜索，不无惊扰，法贵有常，政尚清净。前敕既放
营农，不若且仍旧贯。”齐贤居使职，勤究民弊，务行宽
大，江左人思之不忘。召还，拜枢密直学士，擢右谏议
大夫、签书枢密院事。

《李溥传》：“溥，河南人，初为三司小吏，阴狡多智数。时天
下新定，太宗励精政事，尝论及财赋，欲有所更革，引
三司吏二十七人对便殿，问以职事。溥询其目，请退而条上。命至中书，列七十一事以闻，四十四事即日
行之，馀下三司议可否。于是帝以溥等为能，加阁门
祗候。催运陕西粮草赴清远军，还，提举在京仓草场”，
勾当北作坊。江、淮岁运米输京师，旧止五百馀万斛，
至溥乃增至六百万，而诸路犹有馀蓄。高邮军新开
湖，水散漫多风涛，溥令漕舟东下者还过泗州，因载
石输湖中，积为长堤，自是舟行无患。累迁北作坊使。
时营建玉清昭应宫，溥与丁谓相表里，尽括东南巧
匠，遣诣京，且多致奇木怪石，以傅会帝意。建安军铸
玉皇圣祖，溥典其事。丁谓言溥蔬食者周岁，而溥亦
数奏祥应，遂以为迎奉圣像都监，领顺州刺史，迁奖
州团练使。溥言：“漕舟旧以使臣若军大将人掌一纲，
多侵盗。自溥并三纲为一，以三人共主之，使更相司
察。”大中祥符九年，初运米一百二十五万石，才失二
百石。会溥当代，诏留再任，特迁宫苑使，既专且贪，繇
是寖为不法。发运使黄震条其罪状以闻，罢知潭州。
命御史鞫治，得溥私役兵为姻家林特起第，附官舟
贩竹木，奸赃十数事。未论决，会赦，贬忠武军节度副
使。

《卢之翰传》：“之翰字维周，祁州人。太平兴国四年，历太
常博士，为河东转运副使，徙京西转运副使，改工部
员外郎。建议导潩河合于淮，达许州，以便漕运。以劳
加户部员外郎，又改陕西转运使。至道初，李顺乱蜀，
命兼西川安抚转运使，贼平还任。之翰尝荐李宪为
大理丞，宪坐赃抵死，之翰当削三任，左授国子博士”，
领使如故。寻复旧职。会调发刍粮输灵州，诏分三道
护送，命洛苑使白守荣、马绍忠领其事。之翰违旨擅
并为一，为李继迁邀击于浦洛河，大失辎重。诏国子
博士王用和乘传逮捕，系狱鞫问，之翰坐除名，贬许
州司马。明年，起为工部员外郎、同勾当陕西转运使。
真宗即位，复吏部员外郎，充转运使。以久次，召拜礼
部郎中，赐金紫，复遣之任。咸平元年，以疾命国子博
士张志言代还。未几，复出为京西转运使。三年，授广
南西路转运使。会广州索湘卒，就改太常少卿、知州
事。之翰无廉称，又与转运使凌策不协，阴发其事。五
年，徙知永州，未行卒，年五十七。

《仁宗本纪》：庆历三年六月“甲辰，诏诸路漕臣令所部
官吏条茶、盐、矾及坑冶利害以闻。”

《蒋堂传》：堂出为江南东路转运使，徙淮南，兼江南发
运事。时废发运使，上封者屡以为非便。堂言：“唐裴耀
卿、刘晏、第五琦、李巽、裴休皆尝为江淮河南转运使，
不闻别置使名。”国朝卞襄、王嗣宗、刘师道亦止为转
运，兼领发运司事，而岁输京师常足。时虽用其议，后
卒复。

《王安石传》：“安石为翰林学士，设措置河北籴使司，广
积粮谷于临流，以备馈运。”

《卢知原传》：“知原累迁江西转运副使。先是，纲运阻于
重江，吏卒并缘为奸，知原悉意经理，故先诸道上京
师，进一官。”

《哲宗本纪》：元祐四年十一月“辛卯，改发运、转运预妓
乐宴会，徒二年法。”

元祐八年五月辛卯，监察御史董敦逸、黄庆基以论
苏轼、苏辙，罢为湖北、福建转运判官。

绍圣二年十一月戊戌，范锷自转运使入对，言有捕
盗功，乞赐章服。帝曰：“捕盗，常职也，何足言功？”黜知寿
州。

《徽宗本纪》：宣和六年十一月“乙卯，诸路漕臣坐上供
钱物不足，贬秩者二十二人。”

《玉海》：“绍兴八年十二月辛未，参政李光请罢发运司，
令户部侍郎专领。”

乾道六年三月己卯，以户侍史正志为都大发运使。
《宋史光宗本纪》：绍熙元年，“潼川转运判官王溉撙节
漕计，代输井户重额钱十六万缗，诏奖之。”

绍熙三年春正月丁巳，命夔路转运使通融漕计，籴
米备荒。

咸淳二年二月戊寅，诏“免湖南漕司积年运上峡米
耗折逋直。”

咸淳三年秋七月甲午，四川都统昝万寿调统制赵
宝、杨立等率舟师护粮达渠城，以功推赏。

咸淳七年六月癸巳，台臣劾朱善孙督纲运受赃四
万五千。诏特贷死，配三千里，禁锢不赦。

《金史粘葛奴申传》：“奴申，天兴元年授都招抚使，佩金
符，召见，乞往陈州运粮，上从之。”

《元史世祖本纪》：“至元元年二月壬子，发北京都元帅
阿海所领军疏双塔漕渠。”

二十四年春正月辛卯，命“海道运粮万户张文虎等
运粮十七万石，分道以讨交趾。”十二月丁丑，以朱清、
张瑄海漕有劳，遥授宣慰司。

《搠思监传》：“至元三年，搠思监拜江浙行中书省参知
政事，国用所倚，海运为重。是岁搠思监被命督其役，
措置有方，漕米三百馀万石悉达京师，无耗折者《顺帝本纪》：“至正四年九月辛亥，以南台治书侍御史
秦从德为江浙行省参知政事，提调海运。”

《樊执敬传》：“至正十年，授江浙行省参知政事。十二年
二月，督海运于平江。十日将发，官大宴犒于海口。俄
有客船自外至，验其券信令入，而不虞其为海寇也。
既入港，即纵火鼓噪。时变起仓猝，军民扰乱，贼竟焚
舟劫粮以去。”

《明外史方国珍传》：“国珍，黄岩人。聚众数千人，劫运艘，
梗海道。元遣使招之，数降数叛，不可抚。行省以闻于
朝。国珍使人浮海至京师，赂诸权贵，卒许降。授徽州
路治中，令散其众之官。国珍不听命，拥船千艘，攻陷
台州，焚苏之太仓。元复以海道运粮万户府招之，乃
受官。”

《蒲圻县志》：“王俨字民望，历官陕西右布政使，总制王
越属俨督饷，区画刍粮，摘发奸宄，大宏政绩。陟副都
御史，巡抚山东。召为户部右侍郎，摄太仓，釐宿弊，理
漕政，人多称之。以忤逆奄刘瑾，瑾矫诏谪戍辽东三
万卫。寻赦归，致仕卒。”

《兖州府志》：“张景华字时美，郯城人。举正德甲戌进士，
初授吉水知县，入为监察御史，累官至左都御史，开
阃蓟辽，总督漕运。所条上边防漕政，皆关大计，极力
主持，期于得请。时严嵩柄国，缙绅贿赂辐辏其门，景
华一无所馈，严以双缣问之，报如其物。严氏大恨，讽
言官以蜚语中之。景华罢归，家居十馀年，足迹不入”
城府。卒后不数岁，子孙至鬻田宅。今祀学宫。

《登州府志》：“洪武二十年，封都督张赫为航海侯，朱寿
为舳舻侯。自是每年一行，军食赖之。”

《太仓州志》“洪武二十八年三月，制谕都督朱信充总
兵官，宣信充副总兵官，率舟师运粮赴辽东海运，大
小官军悉听节制。”

《济南府志》：“李纲字廷张，长清人。幼不与群儿狎，读书
日记数千言。常侍父州判琮入京，狭道中失足坠辙，
下车从纲身横过而不伤，人皆异之。天顺丁丑登进
士，授山西道御史，升太仆少卿，转佥都御史，出督漕
运。未及二载，运事毕举。成化己亥，以疾卒于官。先平
江伯陈钺其下人多恃威横肆，纲悉绳以法。钺积不”
平，至是假以经纪后事，入署检其箧笥，惟图书敝衣
而已。钺翻然曰：“真君子也！”具棺殓如礼。为上章乞祭
葬，许之。

《畿辅通志》：“陈于陛字荩斋，曲周人。嘉靖己未进士，历
官太常卿，以忤张居正罢归。居正败，起右副都御史。
寻以户部侍郎总督漕运，却例金十三万不受。升南
京户部尚书，以奉表过里卒，囊中俸馀八金而已。赐
葬，赠宫保，予荫。”

《畿辅通志》：“邢孔阳字公昭，文安人。万历丁丑进士，授
行人，晋户部主事，督代州饷，羡金万馀。司吏以献，孔
阳峻却之，以清擢郎中，管通州漕储河道事。时河决
不时，岁委数十万于冯夷，孔阳条议疏濬，一劳永逸。
运官回空银，向多染指，孔阳一铢不腻，漕艘绝无逗
遛。会陕西灾，司农欲移京粟万石，馀由漕运达河南”，
更陆运以给之。孔阳上书司农曰：“移粟之役，是以三
十锺而致一石，有害于豫，无济于秦。何若驰一吏籴
粟关内，京粟航至中州出粜，以其镪补关内借支之
数，是万夫不胜者，一吏代之足矣。”司农从其议。有豪
家木商由运河泛木簰，大为运害，孔阳柅之，豪将中
伤焉，因拂衣去。屡荐不起。

《石林燕语》：“唐制，盐铁转运使，以掌山泽之入，与督漕
挽之事。中世用兵，因以宰相领其职。乾符后，改置租
庸使以总之。”

《菽园杂录》：“永乐间，平江伯陈公瑄把总海运粮储共
一百万石，时未有总兵之名。十三年，里河漕运加至
五百万石，统各处一百七十馀卫。后以湖广、浙江、河
南、山东各都司所属茶陵、临山、彰德、济南等卫，地远
省之，每上运四百万石。洪熙元年，始充总兵官督运，
镇守淮安，此设总兵之始也。宣德四年，同工部尚书”
黄福计议，“于徐州等处立仓，令官军接运。六年挂漕
运之印。八年公薨，以都督佥事王瑜、都指挥佥事吴
亮充左右副总兵同管。正统四年，专以马兴充总兵，
汤节充参将，此设参将之始也。景泰二年，设左佥都
御史王竑同管，此文臣总督漕运之始也。